Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: a 16/2003. (IV. 18.) BM rendelethez
Paragraph Index: 389

2. Közlekedési ismeretek alkalmazása során a rendõr: — ismerje a gépjármû vezetésének, forgalomba helyezésének és forgalomban tartásának elméleti és gyakorlati kérdéseit, a közlekedés irányításának, ellenõrzésének, segítésének és biztosításának speciális szakmai elemeit, amelyek elõsegítik az európai közlekedési morál kialakítását és fenntartását a közutakon; — legyen képes — a közrendvédelmi és csapatszolgálati ismeretek keretében elsajátított elméleti és gyakorlati tudnivalókra alapozva — a közúti forgalom irányítására és segítésére, a közlekedésben részt vevõk és a gépjármûvek szakszerû és célirányos ellenõrzésére, a jogsértések megelõzésére, a jogsértõk kiszûrésére és differenciált szankcionálására; — legyen képes a közlekedési balesetek megelõzésével összefüggõ feladatok végrehajtására, a járõr hatáskörébe tartozó közlekedési balesetek helyszíni felmérése, rögzítése szabályainak alkalmazására, a baleseti helyszínelõk hatáskörébe tartozó események helyszíni biztosítására, a szakszerû és hatékony közlekedési intézkedések végrehajtására; — ismerje a veszélyes áruk hazai és nemzetközi szállításának módját, legyen jártas az ilyen anyagot szállító jármûvek és vezetõik okmányainak ellenõrzésében, legyen képes a rendkívüli események esetén teendõ elsõdleges intézkedések megtételére; — legyen képes a megkülönböztetõ jelzéseket használó szolgálati gépjármû biztonságos vezetésére és üzemeltetésére.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes